JUDEŢUL VASLUI

PRIMĂRIA COMUNEI ZORLENI

Nr. tel./fax: 0235/425000

Cod fiscal: 3552107

E-mail: primarie@zorleni.ro
ANUNŢ 
Primaria comunei Zorleni, jud. Vaslui, aduce la cunoştinţa celor interesaţi că în ziua de 25 noiembrie 2026, ora 10:00 (proba scrisă), organizează concurs în vederea ocupării postului contractual vacant: muncitor calificat, treapta I, studii medii (cu atribuții de șofer), compartimentul asistență socială, post exceptat în afara organigramei comunei Zorleni, jud. Vaslui. 
Durata contractului individual de muncă este pe perioadă nedeterminată, durata timpului de lucru pentru o normă întreagă este de 8 ore/zi şi 40 ore pe săptămână.

Data şi ora susţinerii interviului se va afişa odată cu rezultatele la proba scrisă.

Concursul se organizează în conformitate cu prevederile Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

În vederea participării la concurs, candidaţii vor trebui să întocmească un dosar cu următoarele documente: 
a) Formular de înscriere la concurs conform modelului prevăzut la anexa nr. 2 din HG 1336/2022;

b) Copie act de identitate, sau orice alt document care atestă identitatea, potrivit legii, aflate în termen de valabilitate;
c) Copie certificat de căsătorie sau orice alt document prin care s-a realizat schimbarea de nume;
d) Copie adeverinţă sau diplomă de studii care să ateste nivelul studiilor;
e) copie după carnetul de muncă, sau, după caz, o adeverinţă eliberată de angajator, pentru perioada lucrată, care să ateste vechimea în muncă şi în specialitatea studiilor, conform modelului prevăzut la anexa nr. 3 din HG 1336/2022;

f) certificat de cazier judiciar, sau după caz extrasul de pe cazierul judiciar.

g) adeverinţă medicală care să ateste starea corespunzătoare de sănătate, eliberată cu cel mult 6 luni anterior derulării concursului de către medicul de familie al candidatului, sau de către unităţi sanitare abilitate;
h) Curriculum-vitae;
Copiile de pe actele enumerate la lit. b)-e) se prezintă însoţite de documentele originale, care se certifică pentru conformitatea cu originalul de către secretarul comisiei de concurs.
Dosarele de înscriere, în vederea participării la concurs, se pot depune la sediul Primăriei comunei Zorleni, judeţul Vaslui, în termen de 10 de zile lucrătoare de la data afişării anunţului pentru ocuparea postului vacant, la sediul Primăriei comunei Zorleni, jud. Vaslui, până la ora 15:00.
În termen de 2 zile lucrătoare de la data expirării termenului de depunere a dosarelor, comisia de concurs va selecta dosarele de concurs pe baza îndeplinirii condiţiilor de participare la concurs.
Concursul pentru ocuparea postului vacant constă în următoarele etape:

- selecția dosarelor de înscriere;

- probă scrisă 
- interviu.
Condiţiile generale îndeplinite de persoana care poate ocupa un post vacant sunt următoarele:

a) Are cetăţenia română, sau cetăţenia unui alt stat membru al Uniunii Europene, aunui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) Cunoaşte limba română, scris şi vorbit;

c) Are capacitate de muncă în conformitate cu prevederile Legii nr. 53/2003-Codul muncii, republicată, cu modificările şi completările ulterioare;

d) Are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie, sau de unităţi sanitare abilitate;

e) Îndeplineşte condiţiile de studii, de vechime în specialitate şi, după caz, alte condiţii specifice  potrivit cerintelor  postului scos la concurs;

f) Nu a fost condamnată definitiv pentru savârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra infăptuirii justiţiei, infracţiuni săvârşite cu intenţie, care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea.

g) Nu executa o pedeapsa complementara prin care i-a fost interzisa exercitarea dreptului de a ocupa functia, de a exercita profesia sau meseria ori de a desfasura activitatea de care s-a folosit pentru savarsirea infractiunii sau fata de aceasta nu s-a luat masura de siguranta a interzicerii ocuparii unei functii sau a exercitarii unei profesii.
Condiţiile specifice de participare la concurs 
· Studii medii:

· Vechime dobândită în domeniile: lucrător utilaje, constructii, instalatii, necesară ocupării postului-minim 3 ani, dobândită în temeiul unui contract individual de muncă, sau ca profesie liberală, demonstrată cu documente corespunzătoare;

· Caracterizare de la ultimul loc de muncă;
· Deţinere permis de conducere, categoria B și categoria C.
Cerinţele specifice îndeplinite de persoana care poate ocupa un post vacant sunt prevăzute la art. 542, alin. (1) şi (2) din Ordonanţa de urgenţă a Guvernului nr. 57/2019, cu modificările şi completările ulterioare.
Notarea probei practice şi a probei scrise, a interviului, se face în termen de maximum o zi lucrătoare de la finalizarea fiecărei probe.
După afişarea rezultatelor obţinute la selecţia dosarelor, proba practică, proba scrisă şi interviu, candidaţii nemulţumiţi pot depune contestaţie la compartimentul resurse umane în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei practice, probei scrise şi a interviului, sub sancţiunea decăderii din acest drept.
În situaţia contestaţiilor formulate fată de rezultatul selecţiei dosarelor, comisia de soluţionare a contestaţiilor va verifica îndeplinirea de către candidatul contestatar a condiţiilor pentru participare la concurs în termen de o zi lucrătoare de le expirarea termenului de depunere a contestaţiilor.

În situaţia contestaţiilor formulate faţă de rezultatul probei scrise, probei practice sau a interviului comisia de soluţionare a contestaţiilor va analiza lucrarea sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor.
Rezultatele finale se afişează la sediul Primăriei comunei Zorleni, jud. Vaslui şi pe pagina de internet a instituţiei, în termen de o zi lucrătoare de la data afişarii rezultatelor soluţionării contestaţiilor pentru ultima probă.

